《六月初三日雨后步至城东》
宋代·吕本中

凉秋生郊原，快雨洒庚伏。曲肱访幽睡，朝梦不可续。

开门招此访，爽气满岩谷。村蹊没衰草，古院蟠翠木。

东行得幽亭，小径来已熟。下有十里濠，暑退万荷绿。

恨无沽酒钱，一醉起枵腹。人生要快意，岂止寄幽独。

若看后池蛙，声韵故不俗。怡然供清欢，何必丝与竹。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。